# Arletty

Léonie Marie Julie Bathiat (Courbevoie, 1898ko maiatzaren 15a - Paris, 1992ko uztailaren 24a), Arletty ezizenaz ezaguna, frantses antzezle eta modeloa izan zen.

## Biografia

Lehenik, fabrika batean lan egin zuen, eta gero, idazkari- eta modelo-lanak ere egin zituen. 32 urte zituela hasi zen zineman, René Hervilen La douceur d´aimer (1930) filmean. Hurrengo urteetan, komedia arinen edo arrakasta handiko antzerki-egokitzapenen antzezpenekin txandakatu zituen eszenako lanak. Jacques Feyderren Pension Mimosas (1935) izan zuen urte haietako lehen lan garrantzitsua. Bi urte geroago, Sacha Guitry Frantziako zinema- eta antzerki-munduko gizon ospetsuak hiru aldiz deitu zuen, Faisons un réve, Désiré, eta Les perles de la couronne lanetarako. Ospe handiena, ordea, hurrengo urtean lortu zuen, Marcel Carnék zuzendutako Hôtel du Nord (1938) filmarekin. Zuzendari horren hurrengo hiru maisulanetan ere parte hartu zuen: Le jour se lève (1939), Les visiteurs du soir (1942) eta Les enfants du paradis (1943). Grazia aparta eta umore-sena miresgarria zituen, Parisko langileriaren ohiko itxura oroitarazten zuen Arlettyk. Carnéren azken bi filmak egin ziren garaian, ordea, alemaniarren esku zegoen Paris, eta Arlettyk harreman arriskutsuak izan omen zituen etsaiarekin; hori zela-eta, bi urtez deserriratu zuten probintzietara. Hala ere, antzezpen-lanak egiten jarraitu zuen, 1962an jasandako istripu baten ondorioz ia erabat itsutu zen arte.

## Filmografia

* 1930 : La Douceur d'aimer
* 1931 : Un chien qui rapporte
* 1932 : Enlevez-moi
* 1932 : Une idée folle
* 1932 : La belle aventure
* 1933 : Je te confie ma femme
* 1933 : Le Voyage
* 1933 : Un soir de réveillon
* 1933 : La Guerre des valses
* 1934 : Pension Mimosas
* 1934 : Le Vertige
* 1935 : La Garçonne
* 1935 : Amants et Voleurs
* 1935 : La Fille
* 1935 : Adventure in Paris
* 1936 : Le Mari rêvé
* 1936 : Faisons un rêve
* 1936 : Messieurs les ronds-de-cuir
* 1936 : Feu la mère de madame
* 1936 : Mais n'te promène donc pas toute nue
* 1937 : Mirages
* 1937 : Désiré
* 1937 : Aloha, le chant des îles
* 1937 : Les Perles de la couronne
* 1938 : Hôtel du Nord
* 1938 : La Chaleur du sein
* 1938 : Le Petit Chose
* 1939 : Circonstances atténuantes
* 1939 : Fric-Frac
* 1939 : Le jour se lève
* 1940 : Tempête
* 1941 : Madame Sans-Gêne
* 1942 : Boléro
* 1942 : Les Visiteurs du soir
* 1942 : L'Amant de Bornéo
* 1942 : La Femme que j'ai le plus aimée
* 1942 : La Loi du 21 juin 1907
* 1945 : Les Enfants du paradis
* 1947 : La Fleur de l'âge
* 1948 : Madame et ses peaux-rouges (Buffalo Bill et la bergère)
* 1949 : Portrait d'un assassin
* 1950 : Georges Braque
* 1951 : L'Amour, Madame
* 1951 : Gibier de potence
* 1953 : Le Père de Mademoiselle
* 1954 : Le Grand Jeu
* 1954 : Huis clos
* 1954 : L'Air de Paris
* 1956 : Mon curé chez les pauvres
* 1956 : Vacances explosives
* 1958 : Le Passager clandestin
* 1958 : Et ta sœur
* 1958 : Un drôle de dimanche
* 1958 : Maxime
* 1959 : Paris la belle
* 1960 : Les Primitifs du XIIIe
* 1961 : Les Petits Matins
* 1962 : La Loi des hommes
* 1962 : La Gamberge
* 1962 : Le Jour le plus long
* 1962 : Tempo di Roma
* 1962 : Le Voyage à Biarritz
* 1967 : Dina chez les rois
* 1977 : Jacques Prévert
* 1985 : Carné, l'homme à la caméra

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q235617
* Multimedia: Arletty / Q235617